የራስን ሀገር ባህል፤ ታሪክና ቅርስ አክብሮ መያዝ መንከባከብ የግድ ነው ። ለውጥ ስንልም ሀገርን ለማሳደግ፤ለማበልጸግ፤ ለማሻሻል እንጂ ለማዳከምና ለማጥፋት አይደለም፤ ሊሆን አይችልም ። ከሞኝ ደጃፍ ሞፈር ይቆረጣል ሆኖ በድክመታችን ተጠቅሞ ወያኔ ሀገር ነጠቀን ። በ 1997 ምርጫም ድል ነጠቀን ። መብታችንንም አፈር አበላው ። 24 ዓመታት ያሸን በድክመታችን መሆኑን ዛሬ የምንክደው ጉዳይ አይደለም ። ድክመታችን የተባባሰውም ማንነታቸውን ቢደብቁም በዋና መልኩ ለወያኔና ለጡት አባቶቹ ያደሩት ባካሄዱትና አሁንም በሚነዙት ውዥንብር ነው ። የነዚህ የሰላ አድርባይ መልዕክት ይዘቱ መታገል መጥፎ ነው የሚል ነው ። ጭቆናን መቀበልን በብልህነት የሚያቀርብም ነው ። ለሀገርና ለሕዝብ ብሎ መሰዋትም ሞኝነት ነው ተብሎ ይቀርባል ። ላያሸንፉ መታገል ትርፉ ገደልም ብለው ተስፋ ያስቆርጣሉ ። ከዚህ በተያያዘ ብዙ ማለት ይቻላል ። ዋናውን ቁም ነገር ግን ጫና ሰጥተን አቅርበነዋል ብንል ስህተት አይሆንም ። ለማንኛውም ጸረ ወያኔው ትግል እንዲፋፋም፤ ወጣቱ በሀገር አድን ትግሉ ሙሉውንና አስፈላጊ ተሳትፎውን ያደርግ ዘንድ ከተፈለገ ታሪካችንን ከነጣቂው ወያኔ ማስመለስ አለብን ። ወጣቱን የሚያደናግሩትን ማሸነፍ አለብን ። የዚያንም ትውልድና የአርበኞችን ታሪክ ማስከበር ማክበር አለብንም ማለት ነው ። ባህላዊ አብዮቱም ከወዲሁ መጀመር ያለበት እንደሆነ ያለው ሁኔታም ይመክረናል ።
